ການຊ້ອມລົບ ຢູ່​ໂປ​ແລນ ແມ່ນເພື່ອສະແດງ ໃຫ້ຣັດເຊຍ ເຫັນຄວາມພ້ອມ 
ອົງການເນໂຕ້ ກ່າວວ່າ ການຊ້ອມລົບ​ຢູ່​ໂປ​ແລນ ແມ່ນແນໃສ່ ເພື່ອສະແດງ ໃຫ້ຣັດເຊຍເຫັນ ເຖິງຄວາມພ້ອມ ຂອງກຸ່ມພັນທະມິດ.
ທະຫານຫຼາຍກວ່າ 2,000 ຄົນ ຈາກ 9 ປະເທດສະມາຊິກຂອງ ອົງການເນໂຕ້ ກຳລັງເດີນໜ້າເພື່ອເຂົ້າຮ່ວມການຊ້ອມລົບເທື່ອ ທຳອິດຂອງກຳລັງຕອບໂຕ້ຢ່າງວ່ອງໄວຂອງອົງການເນໂຕ້ຢູ່ທີ່ ປະເທດໂປແລນ ພວກຜູ້ນຳພັນທະມິດ ກ່າວວ່າ ການຊ້ອມລົບ ດັ່ງກ່າວ ແມ່ນແນໃສ່ເພື່ອໃຫ້ການຄ້ຳປະກັນແກ່ບັນດາປະເທດ ສະມາຊິກຂອງເນໂຕ້ໃນຢູໂຣບຕາເວັນອອກທີ່ຮູ້ສຶກມີຄວາມກັງ ວົນໃຈ ກ່ຽວກັບບົດບາດຂອງຣັດເຊຍໃນກິກິດການຢູເຄຣນ ເລຂາທິການໃຫຍ່ຂອງອົງການເນໂຕ້ທ່ານ Jen Stoltenberg ໄດ້ໄປຮ່ວມກັບພວກນັກຂ່າວຢູ່ພາກຕາເວັນຕົກຂອງປະເທດໂປ ແລນ ເພື່ອເບິ່ງການສະແດງຍິງປືນໃຫຍ່ທີ່ໃຊ້ລູກປືນແທ້ເປັນເວ ລານຶ່ງຊົ່ວໂມງຂອງກຳລັງພິເສດໂປແລນ ເຊັກແລະລີທົວເນຍ ນອກນັ້ນຍັງມີເຮືອບິນລົບ ຂອງສະຫະລັດແລະໂປແລນພ້ອມທັງລົດຫຸ້ມເກາະຂອງເຢຍຣະມັນເຂົ້າຮ່ວມນຳດ້ວຍ ກ່ອນທີ່ຈະມີການສະແດງນັ້ນ ທ່ານ Stoltenberg ກ່າວຕໍ່ໜັງສືພິມ Bild ຂອງເຢຍຣະມັນ ວ່າ ການຊ້ອມລົບນີ້ ແມ່ນເປັນການສົ່ງສັນຍາອັນຈະແຈ້ງວ່າພັນທະມິດຂອງພວກເຮົາກຳ ລັງກະກຽມ ເຕັມໃຈ ແລະສາມາດຮັບມືກັບທຸກໆບັນຫາທ້າທາຍທີ່ຂວາງໜ້າພວກເຮົາຢູ່ ນອກນັ້ນແລ້ວທ່ານ Stoltenberg ຍັງໄດ້ຕິຕຽນການເອົາບາດກ້າວແບບຮຸກຮານຂອງຣັດ ເຊຍໃນຢູເຄຣນ ບ່ອນທີ່ພວກກະບົດແບ່ງແຍກດິນແດນນິຍົມຣັດເຊຍ ກຳລັງສູ້ລົບກັບທະ ຫານລັດຖະບານຢູເຄຣນ ເພື່ອເຂົ້າຄວບຄຸມພາກຕາເວັນອອກຂອງປະເທດ ທີ່ປະຊາຊົນ ປາກພາສາຣັດເຊຍນັ້ນ ທ່ານກ່າວວ່າ “ຣັດເຊຍ ສະໜັບສະໜຸນ ພວກແບ່ງແຍກດິນແດນ ໂດຍໃຫ້ການຝຶກແອບ ອາວຸດແລະກຳລັງທະຫານ ” ທ່ານໄດ້ກ່າວຢ້ຳເຖິງການຢືນຢັນເມື່ອໄວໆມານີ້ທີ່ວ່າ ການ ໃຫ້ຄວາມສະໜັບສະໜຸນ ຂອງມົສກູ ແມ່ນຮວມທັງ ລົດຖັງຫລາຍ ກວ່າ 1,000 ຄັນ ປືນ ໃຫຍ່ແລະລະບົບປ້ອງກັນທາງອາກາດ